ཚེ་རིང་སྐྱིད་འཛོམས་ཀྱིསམཚོ་སྔོན་ཞིང་ཆེན་ནི་གཙང་གསུམ་ཆུ་འགོ་འབྱུང་ཡུལ་དུ་གནས་ཡོད་ལ།སྐྱེ་ཁམས་ཀྱི་གནས་བབ་ཧ་ཅང་གལ་ཆེན་པོ་རེད།ཚོགས་ཆེན་བཅུ་དགུ་པའི་སྙན་ཞུའི་ནང་དུ་འདས་པའི་ལོ་ལྔའི་རིང་ལ་རང་རྒྱལ་གྱི་སྐྱེ་ཁམས་ཤེས་དཔལ་འཛུགས་སྐྲུན་ལ་ཕན་འབྲས་མངོན་གསལ་ཐོབ་ཡོད།སྐྱེ་ཁམས་ཤེས་དཔལ་འཛུགས་སྐྲུན་ལ་སྐུལ་སྤེལ་ཤུགས་ཆེན་གཏོང་བ་དང་།ཏང་ཡོངས་དང་རྒྱལ་ཡོངས་ཀྱིས་འབྱུང་འཕྲོད་འཕེལ་རྒྱས་འདུ་ཤེས་ལག་ལེན་མཐར་ཕྱིན་བསྟར་བའི་རང་རྟོགས་རང་བཞིན་དང་རང་འགུལ་རང་བཞིན་མཐོ་རུ་མངོན་གསལ་ཕྱིན་པ་དང་།སྐྱེ་ཁམས་ཁོར་ཡུག་སྲུང་སྐྱོང་སྣང་མེད་དུ་འཇོག་པའི་གནས་ཚུལ་ལེགས་འགྱུར་མངོན་གསལ་བྱུང་བ་རེད།དེའི་ཐད་ང་ལ་མྱོང་ཚོར་ཟབ་མོ་ཡོདཅེས་བཤད་པ་རེད།ཚེ་རིང་སྐྱིད་འཛོམས་ཀྱིས་གསར་འགོད་པར་ལོར་ཁོ་མོ་འབྲི་སྟོད་རྫོང་གི་སྟོད་མཚེ་ཞང་ལྷ་རི་གྲོང་ཚོར་བཅའ་སྡོད་ལས་བྱེད་པའི་འགན་ཁུར་བར་མངགས་གཏོང་བྱས་བྱུང་།གྲོང་ཚོ་འདི་ནི་དབུལ་ཕོངས་རྗེས་ལུས་ཡིན་མོད།འོན་ཀྱང་འབྲོག་པ་ཚོར་རང་ཉིད་ཀྱི་ཁོར་ཡུག་སྲུང་སྐྱོང་བྱ་ཐབས་ཆ་ཚང་ཞིག་ཡོད་པ་རེད།ཤང་དང་གྲོང་ཚོ་གང་ཞིག་ཡིན་རུང་།ཟླ་བ་རེར་ཉུང་མཐར་ཡང་ལས་བྱེད་པ་དང་ཏང་ཡོན་གྱིས་སྣེ་ཁྲིད་དེ་འབྲོག་པ་ཚོ་སྒྲིག་འཛུགས་བྱས་ཏེ་གད་སྙིགས་སྒྲུག་ནས་ཁོར་ཡུག་སྲུང་སྐྱོང་ཐེངས་གཉིས་རེ་བྱེད་ཀྱི་ཡོདཅེས་བརྗོད་པ་རེད།